見工

係面試嘅一種，指一位僱主親自同一位想幫佢打工嘅人傾偈，多數都會係前者向後者問一連串嘅問題。僱主噉做係想透過傾偈嚟評估見嗰個人啱唔啱做份工，跟住就用評估結果決定好唔好請嗰個人做嘢。喺廿一世紀初，見工廣泛噉俾人認為係能夠好準確噉評定嚟見嗰個人係咪適合做份工，所以係啲人揀選員工嘅最常見手法之一。

見工同搞見工面試都係有技巧嘅嘢。例如面試做法基本上可以分做兩種：見工面試可以係冇結構性嘅－即係話位僱主有少少似當咗場面試係傾閒偈噉，會同見工嘅人談天說地，並且一路評估嗰個人嘅性格同能力；另一方面，見工面試又可以係結構性嘅－即係話僱主會預先諗定柞問題嚟問，並且對「點樣先係理想嘅答案」或多或少噉心中有數。見工面試有陣時仲會分幾場，甚至係要見工嘅人去驗身或者度身造制服呀噉。搵工嘅人可以用唔同技巧應對唔同嘅面試做法，而做管理嘅人又會想知自己用咩技巧先可以搵到想要嘅人才。

因為見工面試講技巧，從事人力資源管理同相關工作嘅人都有喺度諗「响面試當中，要點樣評估見工嘅人係咪適合份工」等嘅問題，佢哋當中有啲甚至仲會喺期刊同網誌等嘅地方撰文，討論有關「自己點樣喺面試嗰陣挑選人才」等嘅心得同睇法。搵工嘅人好多時又考核內容 

一般嚟講，僱主响一場見工面試當中會留意見工嘅人喺以下呢啲方面嘅表現：
智能：通常係愈高愈理想。
性格：例如係想睇吓嗰個人夠唔夠外向。
工作動機：即係想估評吓嗰個人會唔會俾心機做嘢。
專家知識：指考核一個人係咪擁有做嗰份工必要嘅知識同技能。
生理同體能狀況：呢啲考量常見於一啲要求做嘅人負重、長時間企喺度做嘢、或者去野外做嘢等嘅工。
... 呀噉。一般認為，見工嘅人喺對答嗰陣嘅表現會或多或少噉反映以上嘅特性，例如一個人對答嗰時流唔流利會喺一定程度上反映佢嘅智能同性格，一個人講起自己嘅工作嗰時嘅表情會反映佢嘅動機，而且見工好多時仲會涉及問一啲有關專業知識嘅嘢或者問有關「同同事相處上遇到問題嗰陣會點處理」相關嘅問題。順帶一提，因為搞見工面試基本上就係想由見嘅人嘅行為嚟判斷佢嘅智能同性格等嘅心理特性，所以做人力資源管理嘅人成日都常見問題 

响廿一世紀初，見工面試可以分做有結構性同冇結構性兩大類。冇結構性嘅面試係指當咗場面試好似係傾閒偈噉談天說地；不過主流比較常見嘅係有結構性嘅面試，即係話僱主會同一套標準化嘅方式嚟評鑑每一個嚟見工嘅人－佢會預先諗定一柞問題，對每個嚟見嘅人都係問同一柞問題，而且對於「點樣先算係好嘅答案」或多或少噉心中有數。

「有結構面試會問啲乜」份份工都會有啲唔同：人力資源管理上有所謂嘅工作分析工序，簡單講即係喺郁手請人之前列出嗮份工有啲咩要做，然後就分析呢份工需要啲咩技能同第啲特性，再按呢樣資訊嚟決定見工面試嗰陣要考乜。不過無論係乜嘢工，見工面試通常都會問到以下呢啲問題：
自我介紹：
「同我介紹吓你自己吖。」
「點解你會想嚟見呢份工？」
「你覺得自己最大嘅弱項係乜？」
「你覺得自己最大嘅強項係乜？」
「你覺得身邊嘅人會點樣描述你？」
「講吓你心目中最想做嘅工係乜？」
「講吓你心目中嘅理想工作環境係乜？」
「你有冇咩嗜好？」
「如果俾你做領袖，你嘅領導作風會係點？」
「我哋有咁多個人嚟見份工。點解我哋要請你？」
過往經驗：
「你而家或者之前做嗰份工有冇咩地方係你零舍鍾意嘅？」
「你覺得自己事業上最大嘅成就係乜？」
「可唔可以講一次你同同事或者客有衝突嘅經歷？」
「可唔可以講一次你同同事或者老細意見不合嘅經歷？」
「可唔可以講吓你過往做過嘅一啲困難決定？」
未來期望：
「我哋可以期望你喺上任嘅頭三個月做到啲乜？」
「你覺得自己五年之後會變成點嘅樣？」
其他：
「你有冇咩問題想問？」
有關份工需要嘅專業知識嘅問題

... 呀噉。喺問完一輪之後，僱主通常會叫見工嘅人「返去等消息」，而見工嘅人可以問「要等幾耐」、「間公司嘅組織文化係點」或者「攞到呢份工嘅人事業跟住通常會點發展」等嘅嘢，而過咗一段時間之後，僱主就話俾見工嘅人知請唔請佢做嘢。

人力資源管理
組織心理學
招聘
智商測驗
性格測驗
職業介紹所
西裝
魅力
自傳

攷

拎 

27 Most Common Job Interview Questions and Answers. Inc.com.
How to Nail a Job Interview — Remotely. Harvard Business Review.

搵工
考試
面試